Bapesi yo mitindo ya kolongwa Ekolo oyo
Elakisi ete esengeli olongwa Belgique.
Oyo ezali Eyano na mituna na yo.
Mokolo nini esengeli olongwa?
Esengeli olongwa Ekolo Belgique liboso mokolo bakomi na kati ya “mokanda ya mitindo ya kolongwa Ekolo” ekoka.
Nakozonga wápi?
Na mokuse esengeli ozonga na mboka na yo to esika owutá. Okoki kokende mpe na mboka mosusu soki ozali na makoki mya kokoto na mboka wana.
Mikanda ya mobembo ekozwama wapi?
Soki ozali lisusu na mikanda nayo te mpo na kozonga mboka nayo, esengeli okende na ambassade ya mboka na yo. Kuna, bakoki kopesa yo passeport to mokanda mpo okoka kozonga mboka. Soki ozwi mindondo, moko ya babiro oyo malandi ekoki kosalisa yo.
Eloko nini ekoyela yo soki okeyi te?
Ya liboso, soki oboyi kozonga na makoki nayo-moko to na lisalisi ya leta, ba police bakoki kokanga yo. Lingomba-ekambaka-bawuta ekoki kozwa mokano ya kokanga yo na esika-moko ezali lokola boloko to ndako-moko ekangamá kino bakozongisa yo na mboka na yo to na mboka mosusu.
Lisusu, soki okeyi te, bakoki kopekisa yo okoto lisusu na mpoto te. Na mokano ina,ekosalema ete okolekisa bambula 3 kino 8 liboso bapesa yo ndingisa ya kokoto na mabele ya mpoto. Bakopanza mpe nkombo ya yo na bamboka ya mpoto baye bazali na espace Schengen
Ya mibale, soki okeyi te, bakoki kopesa yo etumbu. Etumbu wana ekotinda olekisa naino ba mbula ebele liboso bapesa yo lisusu mokanda ya kokota na mabele ya Poto to bakopekisa yo okota na mboka-moko ya Poto. Bakopanza kombo nayo na ba mboka nyonso ya Poto. Etumbu yango elekaka mbula mitano te.
Nakofuta mobembo na mbongo nini?
Esengeli ofuta mobembo nayo yo-moko, kasi soki ozali na mbongo te, okoki kosenga lisalisi ya lingomba oyo esalisaka bato bandimi nabango kozonga mboka. Na lisalisi ya bango, okoki kozwa ticket ya kozonga mboka mpe bakosunga yo banda aeroport ya bokei kino na aeroport esika okokoma. Ntango mosusu babakisaka lisalisi ya bango.
Soki olingi kosenga lisalisi wana to mpe kosenga toli mpo na maye matali bato bandimi kozonga mboka,kozela te benga,luka bato ya Fedasile na : Fedasil au +32 800 / 32 745.
Okoki mpe koluka lingomba REAB na adresse oyo :
Soki oponi kozonga mboka na nzela ya yo moko, esengeli oyebisa bakonzi ya mboka Belgique ete otiki mboka ya bango. Mpo na yango, esengeli ozongisa na police ya esika ozali kotika mabele ya Belgique mokanda ya motindo ya kolongwa na mboka Belgique oyo bapesaki yo. Soki mpe police azalaki na esika wana te, esengeli otindela bango elembo oyo elakisi ete otiki mabele ya bango ( lokola copie ya passeport ya yo na elembo ya bobimi mboka) na fax (+32 2 274 66 13)to na e-mail (Bur_sefor@ibz.fgov.be ).
Makoki nini ozali na yango soki osalaki mosala na ndenge elongobani na mibeko te ?
Osalaki mosala na kobombama to na ndenge elongobani na mibeko te ? Ozwaki likama na mosala ? Bafutaki yo te to mpe mbongo bafutaki yo ezali na nse ya € 9,12 na ngonga moko?
Okoki kozwa mbongo ya yo mpe okoki koyebisa likama ozwaki na biro oyo etalaka makambo ya social, biro babengi Direction générale Contrôle des lois sociales.
Soki ozali na bilembo ya mosala osalaki, biro oyo etalaka makambo ya social na misala ekoki kosunga yo mpo ete patron ya yo apesa yo mbongo ya yo; biro yango ekoki mpe kosalisa yo na maye esengeli osala mpo ya likama ya mosala ozwaki.
Kota na site ya Ministère oyo ekambaka maye matali misala mpe social mpo na koyeba ba biro oyo ezali pene pene na esika ovandi www.socialsecurity.fgov.be
Makoki nini ozali na yango soki baboyi kopesa yo asile?
Soki baboyi kopesa yo asile mpe balandisi yo motindo ya kolongwa na mboka Belgique, okoki kosenga batala soki mokano yango esalamaki na ndenge elongobani soki ondimi mokano yango te. Bamanaka ya bosengi mazali mingi. Ba manaka miango makomami na nse ya mokanda ya kozonga mboka oyo bapesaki yo. Avocat ya yo akoki koyebisa yo ndenge okoki kosala. Soki ozali na avocat te, okoki koluka lingomba ya ba-avocat pene ya esika ovandi. Bango bakosalisa yo. Okofuta mbongo te.
Nini ekosalema na nsima?
Soki ondimi mokano oyo baboyisi yo statut ya refugié te, bamanaka ya bosengi batala soki mokano yango esalamaki na ndenge elongobani mazali mingi. Kasi bamanaka maye makoki kotelemisa mokano ya kotika mboka Belgique mazali mingi te. Soki osengi batelemisa mokano ya kolongwa na mboka Belgique, Lingomba ekambaka bawuta ekopesa motindo na commune epayi ovandi mpo ete bapesa yo mokanda babengi annexe 35. Na mokanda ina, bakonzi bapesi yo ndingisa ya kovanda o mboka Belgique kino o ntango okozwa eyanoli ya bosengi osalaki. Soki osengi batelemisa mokano ya kolongwa na mboka Belgique te, okozwa mokanda wana te mpe osengeli kobima na mboka Belgique.
lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn